Madis Jürgen

pisi|Madis Jürgen 1993. aastal
Madis Jürgen (sündinud 9. juunil 1962) on eesti ajakirjanik ja meediajuht ning publitsistikaraamatute autor.

Ta on üks eesti tippajakirjanikke, kes hakkas 1980. aastate lõpus uurima ja ajakirjanduslikus vormis avalikustama Nõukogude armees toime pandud vägivallategusid ning KGB salastatud tegevust Eestis.Anvar Samost. Sildam: Hirvepargi meeleavaldus oli Eestis Nõukogude Liidu murdepunkt ERR Uudised, 22.03.2025.

Haridus
Madis Jürgen on lõpetanud 1980. aastal Tallinna 2. Keskkooli ja 1986. aastal Tartu Riikliku Ülikooli ajakirjanduse erialal. Tema diplomitöö "Eesti Televisiooni publitsistid: tööstiil, kogemused, probleemid" juhendaja oli Hagi Šein.Madis Jürgeni diplomitöö E-kataloogis ESTER. Vaadatud 20.02.2026. 

Juba keskkooliõpilasena hakkas ta kaasa lööma Kodulinna liikumises ning ka tema elukutsevalikus on suurt rolli mänginud Kodulinna liikumise algataja ja eestvedaja Tiina Mägi.Madis Jürgen: kasisime tohutu entusiasmiga vanalinna keldreid ja hoove ERR Eeter, 12.10.2024.

Töö ja looming
Madis Jürgen töötas aastatel 1986–1989 ajakirjas Kultuur ja Elu osakonnajuhatajana ning tegi selle kõrvalt kaassaatejuhina Eesti Televisioonis aimesaatesarja "Miljon miksi". Aastatel 1989–1991 oli ta ajalehe Eesti Elu peatoimetaja, 1991–1992 ajalehe Eesti Ekspress peatoimetaja ja 1993–1995 ajakirja Magneet peatoimetaja. Seejärel töötas aastatel 1996–2022 Eesti Ekspressis uuriva ajakirjanikuna.

2022. aasta veebruarist töötas ta ajakirjanikuna ajalehes Maaleht,Maalehega liitus Madis Jürgen Maaleht, 09.02.2022. kuni 2024. aasta II poolaastal ta koondati.Rainer Kerge. Koondatud Madis Jürgen: „Praegu olen ma töötu.“, ohtuleht.ee, 03.08.2024. Juulist 2025 töötab ta ajalehe Postimees uurivas toimetuses.Postimehega liitub tuntud ajakirjanik Madis Jürgen Postimees.ee, 21.07.2025.

Osaluseksperimendid
Tuntud on tema ajakirjanduslikud osaluseksperimendid (oma auto ärandamine, päev ratastooliga Tallinna vanalinnas, nädal psühhoneuroloogiahaiglas, kaks nädalat toimetulekut pensionäri rahakotiga jne).Postimehega liitub tuntud ajakirjanik Madis Jürgen Postimees.ee, 21.07.2025. Näiteks 1996. aasta juulis õnnestus tal ülirangete rahvusvaheliste julgeolekunõuete kiuste viia tantsupõrandale endaga tantsima parasjagu Eestit külastanud toonane USA presidendi abikaasa Hillary Clinton. Selleks oli ta töötanud välja plaani, kuidas kehastuda tantsuansambli Leigarid rahvatantsijaks ning olla õigel ajal õiges kohas.Kuidas ma Hillary Clintoni tantsima võtsin Eesti Ekspress, 26.11.2008.Kuidas Madis Jürgen ärandas oma auto, kärutas ratastooliga Tallinnas ringi ja tantsis Hillary Clintoniga Neljas Dimensioon, 28.11.2019.

Osaluseksperimendi korras astus juba ülikooli lõpetanud Jürgen ka Räpina Aianduskooli, kus õppis kaks ja pool aastat maastikuehitajaks.Madis Jürgen õppis selgeks uue eriala ERR Novaator, 20.10.2011.

"Lõuad pidada ja edasi teenida!"
Jürgeni esimene väga suurt tähelepanu ja vastukaja pälvinud artikkel "Lõuad pidada ja edasi teenida!", mis paljastas Nõukogude armees toime pandud vägivallajuhtumeid, ilmus ajalehes Noorte Hääl 26. juulil 1989. 

Silvese äriimpeeriumi ja KGB suhete paljastused
Meediajuht Hans H. Luik on nii sisult kui ka stiililt pidanud Madis Jürgeni üheks meisterlikumaks kirjutiseks 2011. aastal Eesti Ekspressis ilmunud artiklit "Tiiu Silves: Kindral Sillar sai poes saiaga vastu pead!"Madis Jürgen. Tiiu Silves: Kindral Sillar sai poes saiaga vastu pead! Eesti Ekspress, 07.11.2001., mis paljastas Silvese vanametalliäri tagamaid ja personalipoliitikat. Jürgeni uurimistöö tulemusel selgus, et tegu oli "sirmiga Venemaa julgeolekule, kes teenis Vene vanametalli ekspordiga välisvaluutat" ning et "firmas teenis raha isegi KGB viimane esimees kindral Rein Sillar ja veel terve punt salaluurajaid".Eksperimendimeister Madis Jürgeni 60. sünnipäev: saab siis seda imet näha! Maaleht.ee, 08.06.2022. 

2013. aasta parima olemusloo auhinna pälvis Jürgen Eesti Ajalehtede Liidult aga Eesti Ekspressis ilmunud artiklite "Kes meist oli KGB agent "Leo"?", "KGB agent "Leo" on teada!" ja "Kuidas KGB Eve Pärnaste ukse taga kitsehäält tegi" eest.Loe Madis Jürgeni KGB-lugusid, mis võitsid olemusloo kategoorias 2013. aasta ajakirjaduspreemia Eesti Ekspress, 01.03.2014.

Juba 2010. aastal uuris ja käsitles ta Eesti Ekspressi artiklis "Kuidas Raul Talmarist äärepealt miljonär pidi saama" petukõnede teematMadis Jürgen. Kuidas Raul Talmarist äärepealt miljonär pidi saama Eesti Ekspress, 03.09.2010., millest 2020. aastatel on saanud globaalsete mõõtmetega ühiskonnaprobleem.

Teoseid
 "Ratsa läbi Eesti riigi". Eesti Ekspressi Kirjastus, 1998.
 Dokumentaalfilmi "Loojangule vastu" stsenaarium (1999)
 "Hää koht". Eesti rahvakemmergute välimääraja. Eesti Ekspressi Kirjastus, 2003 ja 2004.
 "Out back". Eesti Ekspressi Kirjastus, 2004.
 "Vana Tallinn" (koos Toomas Vendeliniga). Pixelmeister, 2006.
 "Kõik puha omad joped". Eesti Ekspressi Kirjastus, 2009.
 "Lugu poisist, keda kallistas ilus pastoriproua. Heinz Valk". Menu Kirjastus, 2011; Ekspress Meedia, 2017.
 "Liibanon 2011". Seitsme eestlasest jalgratturi röövimine Bekaa orus ja sellele järgnenud 114 päeva 23.3–14.7.2011. GO Reisiraamat, 2012.
 "Rindeoperaator Ivar Heinmaa. Kus põrgus sa jälle käisid?". Pilgrim, 2014.
 "Sotakuvaaja Ivar Heinmaa : missä helvetissä sinä taas kävit?" Pilgrim, 2016.
 "Sohvi tähed. Kuidas tekkisid tähed". Tammerraamat, 2022 – kaasautor koos Sohvi Jürgeniga
 "Rock Hotel. Viimane mäng". Helios, 2023.

Tunnustus
 1998 – Gutenbergi auhind
 2002 – Maalehe ajakirjanduspreemia
 2004 – Eesti Kultuurkapitali arhitektuuri sihtkapitali aastapreemia (koos Kristjan Holmi, Liina Jänese, Agu Külma, Jukka-Pekka Jalovaara, Pille Epneri, Tõnu Kaalepi ja Ingmar Muusikusega; arhitektuurse tegevuse preemia – julguse eest kõnelda suurtest asjadest "väikese" ning argise kaudu – Eesti ekspositsioon Veneetsia arhitektuuribiennaalil)
 2006 – Valgetähe V klassi teenetemärk
 2008 – Hea Sõna auhindHea Sõna auhinna laureaadid Telekraat.ee. Vaadatud 20.02.2026. 
 2010 – Eesti Ajalehtede Liidu pressipreemia (uudise kategoorias)
 2013 – Eesti Ajalehtede Liidu pressipreemia (olemusloo kategoorias)2013 ajakirjanduspreemiad Eesti Meediaettevõtete Liit. Vaadatud 20.02.2016.
 2014 – Eesti Ajalehtede Liidu pressipreemia (olemusloo kategoorias)
 2017 – Eesti Ajalehtede Liidu aasta ajakirjanikAjalehtede liit valis aasta ajakirjanikuks Madis Jürgeni ERR, 02.03.2018.
 2017 – Eesti Ajalehtede Liidu pressipreemia (olemusloo kategoorias)
 2018 – Eesti Ajalehtede Liidu pressipreemia (olemusloo kategoorias)

Isiklikku
Tema isa oli Järvamaalt pärit agronoomiaharidusega põllumajanduskandidaat, kunagine Simuna sovhoosi direktor Hubert Jürgen (1929–2006)Eesti teaduse bibliograafiline leksikon. Tallinn, 2000. Lk 494.. Tema ema oli samuti Eesti Põllumajanduse Akadeemia lõpetanud Eva Jürgen. Vend Toomas Jürgen on ettevõtja.Hubert Jürgen – 70. Agraarteadus nr 3, 1999.Arnika Tegelmann. Eesti naine saab hakkama igas olukorras Järva Teataja. 11.03.2006.

Madis Jürgen on alates 2002. aastast Tallinna Püha Vaimu koguduse liige.Juune Holvandus. Hea sõnamees Madis Jürgen Eesti Kirik. 08.10.2008.

Viited

Välislingid

 "Kukul külas. Madis Jürgen". Saatejuht Erki Berends. Kuku raadio saade, 6. juuli 1997 (järelkuulatav: 1. osa, 2. osa, 3. osa, 4. osa)
 Kalle Muuli. Ajakirjanike edetabelit juhib teist aastat Madis Jürgen Eesti Päevaleht / Delfi, 30. märts 1998
 Maalehe ajakirjanduspreemia sai Madis Jürgen Maaleht, 7. november 2002
 Gunnar Press. Miks Madis Jürgen kevadsuvel 1989 kapi taga istus Õhtuleht, 29. veebruar 2008
 Madis Jürgen vaimustas naistoimetajaid Eesti Ekspress, 27. august 2008
 Madis Jürgen. Kuidas Vigala Sass koos aiamaaga Moskvasse taheti kolida Eesti Ekspress, 21. oktoober 2015
 Madis Jürgen. Ajakirjanike välimääraja ⟩ Härra peaminister, ma tuleksin oma küsimuse juurde tagasi! Postimees.ee, 14. veebruar 2026

Kategooria:Eesti ajakirjanikud
Kategooria:Tartu Ülikooli filoloogiateaduskonna vilistlased
Kategooria:Tallinna Reaalkooli vilistlased
Kategooria:Valgetähe V klassi teenetemärgi kavalerid
Kategooria:Sündinud 1962